kardosdrur/scandi-wiki huggingface dataset:
Panoptikonbygningen

Panoptikonbygningen er et modernistisk højhus på 12 etager og 35 meter, der ligger på Vesterbrogade 5 i København ved Københavns Hovedbanegård, på hjørnet af Bernstorffsgade. Bygningen er opført for Arbejdernes Landsbank i 1950-52 og var det højeste og enestes højhus i Danmark indtil 1954, hvor det blev overgået af bebyggelsen på Bellahøj. Det er tegnet af Mogens Jacobsen og Alex Poulsen.

Historie 

Det særprægede navn har bygningen overtaget fra den bygning, der lå på grunden før, men som nedbrændte 4. januar 1950. I 1885 åbnede den forhenværende direktør for Tivoli Bernhard Olsen Danmarks første vokskabinet, Skandinavisk Panoptikon, på adressen. Ordet panoptikon har flere betydninger hvoraf en altså er vokskabinet. Bygningen var opført 1883-85 efter tegninger af Henrik Hagemann, og flere sale var indrettet af Arnold Krog, der da arbejdede på Hagemanns tegnestue.

I 1898 blev kunstmaler og fabrikant Vilhelm Pacht direktør i Skandinavisk Panoptikon. Han havde siden 1896 drevet Danmarks første biograf, Kjøbenhavns Panorama, i en træpavillon foran Københavns Rådhus, der på det tidspunkt var under opførelse. I 1898 blev biografen sagt op, fordi træpavillonen skulle rives ned. Året efter flyttede biografen så ind hos vokskabinettet i Panoptikonbygningen, hvor Pacht drev den frem til sin død i 1912.

I 1909 åbnede endnu en biograf i bygningen, Panoptikon-Teatret. Den eksisterede frem til foråret 1927. På det tidspunkt ønskede bygningens ejer at sælge. Han skyldte et større beløb til den krakkede Diskonto- og Revisionsbanken, der havde pant i bygningen. Arbejdernes Landsbank havde et større beløb til gode i den krakkede bank, og overtog pantet til dækning af gælden. Banken var nemlig vokset ud af dens tidligere lokaler på Frederiksberggade og flyttede således ind i Panoptikonbygningen. Da bygningen brændte i 1950, lod banken den nuværende bygning opføre, hvor banken stadig har adresse. Huset var klar til indflytning i efteråret 1952.

Facaden blev renoveret 1996 uden, at dens æstetik blev ændret.

Kilder 
 Dansk Arkitektur Guide

Bygninger, konstruktioner og anlæg i Københavns Kommune
Forsvundne bygninger, konstruktioner og anlæg i København
Vesterbro
Johns Hopkins University

Johns Hopkins University er et universitet i Baltimore i staten Maryland i USA. Universitet blev stiftet i 1876 og er navngivet efter dets første velgører, den amerikanske iværksætter og filantrop Johns Hopkins. Han testamenterede 7 mio. dollars (ca. 150 mio. i 2017-dollars), hvoraf halvdelen gik til at etablere Johns Hopkins Hospital og det var på daværende tidspunkt den største testamenterede donation nogensinde i USA.

Referencer 

Universiteter i Maryland
Universiteter i Washington D.C.
Baltimore
Etableret i 1876
Herreys

Herreys var en poptrio fra Sverige bestående af tre brødre: Per, Richard og Louis Herrey. De betragtas som Sveriges første boyband.

Brødrene vandt Melodifestivalen 1984 og Eurovision Song Contest samme år med sangen "Diggi-loo diggi-ley". På engelsk hedder den "Diggi Loo Diggi Ley". De solgte cirka 4 millioner plader i alt i Europa. De turnerede og optrådte flitigt i 1984 og 1985, men derefter aftog populariteten. Det er kun Richard Herrey, som i dag arbejder med musik på fuld tid, blandt andet som musicalartist.

Diskografi 
 1984: Diggi-loo Diggi-ley
 1985: Crazy People
 1985: Not Funny
 1986: Different I's
 1987: Live in Tivoli
 1994: Där vindarna möts
 1995: Herreys Story
 2002: Gyllene Hits
 2010: The greatest Hits

Eksterne henvisninger 
 

Popgrupper fra Sverige
Vindere af Eurovision Song Contest
Deltagere ved Eurovision Song Contest 1984
Sveriges Eurovision Song Contest-deltagere
Alm. Brand

Alm. Brand A/S Koncernen er en dansk finansiel koncern bestående af et børsnoteret holdingselskab, hvorunder der er en række datterselskaber. Koncernens primære forretningsområder er skadesforsikring og livsforsikring/pensioner. Selskabets hovedaktionær er foreningen Alm. Brand af 1792 FMBA, som indtil 2021 ejede knap 60 % af aktierne, hvorefter ejerandelen blev reduceret til 46,7%. Foreningens medlemmer er Alm. Brand Forsikrings ca. 400.000 skadeforsikringskunder, og foreningens officielle formål er "at sikre Alm. Brand A/S som en konkurrencedygtig aktør på det danske forsikringsmarked."

Firmaet blev grundlagt i 1792 som Landbygningernes almindelige Brandforsikring.

Koncernen omsætter årligt for 7,7 mia. kr. og har 1.862 ansatte. 

I 2021 meddeltes det, at Alm. Brand opkøber den danske del af forsikringsselskabet Codan, der ellers året før var blevet solgt til Tryg som en del at et større opkøb.

Datterselskaber 

De tre datterselskaber Alm. Brand Forsikring, Alm. Brand Liv og Pension samt Alm. Brand Bank varetager henholdsvis forretningsområderne skadeforsikring, livsforsikring/pension og bankvirksomhed.

Alm. Brand Forsikring 

Alm. Brand Forsikring er landets fjerdestørste skadeforsikringsselskab med en samlet markedsandel på ca. 10 %. Selskabet opererer indenfor segmenterne Privat, Erhverv og Landbrug.

For segmentet Landbrug er selskabet det næststørste selskab med en markedsandel på ca. 30 %.

Alm. Brand Liv og Pension 

Alm. Brand Liv og Pension arbejder med livsforsikringer og pensionsopsparinger, både med private, individuelle ordninger og ordninger for mindre erhvervsdrivende, ikke mindst landmænd.

Tidligere datterselskaber

Alm. Brand Bank 

Alm. Brand Bank var opdelt i en detailbank og en engrosbank, hvor detailbanken varetager private og landbrugskunder. Banken skulle tilbyde ind- og udlån samt finansieringer/leasing som andre banker.

Engrosbanken benyttede ekspertisen fra koncernens forretningsområder til at foretage investeringer og fremskaffe kapital, der skulle kan bidrage til bankens samlede resultat.
Sydbank købte i slutningen af 2020 banken.

Kilder  

Skadesforsikringsselskaber i Danmark
Livsforsikringsselskaber i Danmark
Banker i Danmark
Danske virksomheder etableret i 1792
Virksomheder i København
Østerbro
OMX Copenhagen Mid Cap
Global Maritime Distress and Safety System

GMDSS eller Global Maritime Distress and Safety System er det internationale og verdensomspændende system til maritim nød- og sikkerhedskommunikation. De kommunikationstyper der er i fokus er:

 Nødmeldinger fra skibe
 Koordinering af redningsaktioner
 Sikkerhedsinformation til skibe (vejrmeldinger, farvandsefterretninger, etc.)

Historie
Efter Titanics forlis blev der skabt stor opmærksomhed på søsikkerhed, og der blev efterfølgende opstillet en lang række retningslinjer, procedurer og tekniske krav. Kommunikationen var bl.a. baseret på forskellige typer radioudstyr og morsetelegrafi.

I slutningen af 1970'erne begyndte man inden for IMO at forberede definitionen af et helt nyt system, GMDSS, og dette blev i 1988 optaget som et tillæg til SOLAS-konventionen.

Principper
En hjørnesten i GMDSS er at al kommunikation nu er elektronisk så håndteringen i langt højere grad kan automatiseres. Det har medført at morsetelegrafi ikke benyttes mere i sikkerhedsmæssige sammenhænge og det betyder også at kravene til lyttevagt er slækket (det opretholdes stadig på den maritime VHF-nødkanal).

GMDSS definerer både infrastrukturer og skibsudstyr og de væsentligste teknologier er:
 VHF-radio med DSC (digital selective call som er en digital overbygning på radiosystemet)
 MF-radio med DSC
 HF-radio med DSC
 Inmarsat-udstyr til satellitkommunikation.
 EPIRB, en nødsender som aktiveres automatisk i vand.
 NAVTEX, som bruges på skibene til at modtage sikkerhedsinformationer.
 SART, som bruges til identifikation i et radarsystem.

En vigtig del af systemet er naturligvis muligheden for at sende nødalarmer på en sikker og effektiv måde, og det er da også en integreret del af udstyret. Men det er mindst ligeså vigtigt for sikkerheden at skibe kan modtage information. Hvis man f.eks. forliser langt fra kysten er den hurtigste (og eneste) assistance fra skibe der ligger i nærheden; og hvis de ikke kunne kontaktes ville en nødmelding være uden særlig effekt.

Krav
SOLAS-konventionen gælder for række skibe som er nærmere beskrevet i konventionen; GMDSS gælder generelt for alle passagerskibe samt større fragtskibe.

Hvilket udstyr der skal være om bord afhænger af hvor langt fra kysten der sejles:
 Område A1 er kystnære områder op til 20-30 sømil fra kysten. Her kræves bl.a. VHF/DSC radio samt NAXTEX modtager.
 Område A2 er op til 150 sømil fra kysten og her kræves bl.a. MF/DSC radio samt NAXTEX modtager.
 Område A3 er alle områder udenfor A1 og A2 hvor der er satellitdækning (dvs. eksklusiv polarområderne). Her er bl.a. krav om Inmarsat-udstyr eventuelt kombineret med HF/DSC-radio.
 Område A4 er de resterende områder (dvs. polarområder). Her er bl.a. krav om HF/DSC-radio.

For alle områder gælder krav om EPIRB, SART, håndholdte VHF-radioer og dublering af visse typer udstyr.

Nødkommunikation
Svante Nilsson (Sture)

Svante Nilsson Sture (født 1460 på Penningby slot, død 2. januar 1512 på Västerås slot). Han var søn af Nils Bosson Sture, rigsråd og rigsforstander 1504 – 1511. 

Tilnavnet Sture har Svante Nilsson fået af eftertiden og han tilhørte egentlig slægten Nat og Dag, skønt faderen anvendte Sturenavnet, formentlig af politiske årsager .

Svante Nilsson var modstander af Sten Sture (den ældre). Konflikten forværredes i 1490'erne efter Sten Stures behandling af Svantes far Nils Bosson Sture og han gik så langt, at han hjalp Kong Hans med at styrte Sten Sture. År 1501 medvirkede han dog i oprøret mod kong Hans og støttede modvilligt Sten Sture indtil dennes død 1503, hvorefter Svante Nilsson valgtes til rigsforstander.

Sommeren 1511 krævede mange i rigsrådet hans afgang med henvisning til, at han skulle have forsømt forsvaret, især i anledning af det danske plyndringstogt i Västergötland og Småland første halvår 1511. Svante Nilsson udskød spørgsmålet til et stændermøde, som skulle sammenkaldes til Arboga i januar 1512, men inden da var han død af et slagtilfælde.

 Senest år 1482 blev han rigsråd
 Deltog i plyndringstogtet mod Ivangorod 1496
 År 1503 rigsforstander
 Begravet i Västerås domkirke

Familie 
Gift
 1486 med Iliana Gädda, død 1495
 1504 med Mette Ivarsdatter (Dyre)

Med Iliana Gädda fik han sønnen Sten Sture (den yngre)

Eksterne henvisninger 

Regenter fra Sverige
Natasja Crone

Natasja Crone, gift Back (født 12. juni 1970 i København) er en dansk tv-vært og journalist, der har været nyhedsvært på TV 2 siden 2006, først som en af de oprindelige værter på TV 2 NEWS, siden som fast vært på TV 2 Nyhederne.

Karriere 
Natasja Crone er er uddannet fra Danmarks Journalisthøjskole i 1996. Under studiet i Aarhus var hun i praktik på Berlingske Tidende og på tv-kanalen TV 2, hvor hun var vært i debatprogrammet "Planet Danmark". Som nyuddannet blev hun ansat på Berlingske Tidende og var her til 1997, hvor hun fik job på Preben Elkjærs sportskanal TVS, der imidlertid lukkede kort efter premieren.
I 1998 blev Natasja Crone ansat i Danmarks Radio i DRs sportsafdeling.

Hun fik et karrieremæssigt gennembrud i 2000, da hun blev prøvet som vært ved Dansk Melodi Grand Prix og sluttede udsendelsen af med at synge en ABBA-sang. Herefter blev hun ansat som redaktør i DR's underholdningsafdeling. Hun debuterede som DR-vært ved det store nytårsshow ved årtusindskiftet. Siden har hun været vært ved bl.a. det internationale Melodi Grand Prix 2001 (en optræden hvor hun blev tildelt de lidet skønne tilnavne "the tooth fairy" / "The Little Mermaid" (tandfeen / den lille havfrue) af BBC's Terry Wogan), DR´s jubilæumsshow i Forum og Stjerne for en aften.

I 2006 var hun afløser for værten Mette Vibe Utzon på tv-programmet Søndag, men valgte at blive vært i TV 2's 24 timers nyhedskanal, TV 2 NEWS. I dag er hun vært på TV 2 Nyhederne og på TV 2 News.

Musik 

I 2001 udgav Natasja Crone en cd med titlen Et blik fra dig med 10 numre (Trust Soundtracks - TSCD 102). I 2007 udgav hun en julesingle, der hedder "Jul i vang og vænge", som var en del af juleopsamlingsalbummet Nisserock udgivet af Harlekin Music.

Privatliv 
Natasja Crone er datter af filmproducenterne Nina og Erik Crone og nedstammer på mødrene side fra en hviderussisk jødisk slægt, og hendes onkel er produceren Benni Korzen, der har rødder i New York.

Crone var fra 1998 til 2004 gift med Nikolaj Back, medejer af Banff Multisport. Sammen fik de sønnerne Samuel og Noah. Natasja Crone dannede fra 2009 til 2016 par med TV 2-journalisten Lasse Sjørslev. På nuværende tidspunkt danner hun par med udenlandskorrespondenten Rasmus Tantholdt.

Referencer

Eksterne henvisninger 

 

Journalister fra Danmark
Tv-værter fra Danmark
Danskere i 1900-tallet
Danskere i 2000-tallet
Ansatte ved TV 2
Jøder fra Danmark
Journalister ved Berlingske
Værter ved Eurovision Song Contest
Personer i Kraks Blå Bog
Eik Koch

Erik Eik Sönchen Koch (7. juni 1914 i Viby – 28. oktober 1982 i Holte) var en dansk skuespiller og sanger.

Han var oprindelig uddannet sanger og var på studierejse i en årrække i både Wien, New York og Stockholm. I 1942 debuterede han som skuespiller og i 1948 som operettesanger. Han var engageret både på Aarhus Teater, Aalborg Teater og Det ny Scala.

Senere fik også en rolle i tv-serien Livsens ondskab og nåede at indspille nogen enkelte film, af hvilke kan nævnes Røverne fra Rold (1947), Smedestræde 4 (1950), Far til fire i sneen (1954) og Kun sandheden (1975).

Eksterne henvisninger 
 
 

Skuespillere fra Danmark
Ebba Nørager

Ebba Solveig Martha Nørager (født 4. december 1927 i København, død 10. februar 2021) var en dansk skuespillerinde.

Ebba Nørager blev uddannet fra Alliancescenernes Elevskole i 1947. Herefter var hun engageret på Odense Teater i perioden 1947-49.

Som freelance har hun optrådt på bl.a. Det ny Teater, Skolescenen, Riddersalen, Allé Scenen og Fiolteatret. Hun har bl.a. medvirket i Vor by, Påske, Pigeleg, Heksejagt, En duft af honning og Anne Franks dagbog.

Hun fik indspillet to film, Smedestræde 4 (1950) og Unge piger forsvinder i København (1951).

Ebba Nørager var i en del år afdelingsleder i Indlæsningscentralen på Statens Bibliotek og Trykkeri for Blinde, hvor hun indlæste en lang række lydbøger

Hun har ligeledes medvirket i tv-serien En By i Provinsen, afsnit 11. "Brand" (1979).

Ebba Nørager blev i 1975 tildelt en æresbolig i Skuespillerforeningen af 1879´s hus på Bispebjerg.

Ebba Nørager var fortsat aktiv til sin død.

Referencer

Eksterne henvisninger 
 
 Skuespillerforeningen af 1879 
 Danmarks Blindebibliotek  Blindebibliotekets historie. 

Skuespillere fra Danmark
Lydbogsindlæsere
Personer fra København
Louise Bager Due

Louise Bager Due (tidligere Bager Nørgaard) (født 23. april 1982 i Dronninglund) er en tidligere dansk håndboldmålmand, som senest spillede for Viborg HK.

Før sit karrierestop spillede hun for Viborg HK, som hun kom til i 2001 fra LSU Sæby. Inden da spillede hun for barndomsklubben Hjallerup IF. I Viborg HK har bl.a. vundet DM i både 2002, 2004 og 2006. Internationalt vandt hun sammen med klubben EHF Cup i 2004 og Champions League i 2006. Hun har spillet mere end 25 landskampe og har været med til at vinde EM guld i 2002 og OL guld i 2004.

Kilder 

Håndboldspillere fra Danmark
Håndboldspillere fra Viborg HK
Håndboldspillere fra Team Tvis Holstebro
Olympiske mestre fra Danmark
Håndboldspillere ved sommer-OL 2004
Personer fra Dronninglund
Studenter fra Viborg Katedralskole
Valerie Nicolas

Valerie Nicolas (født 12. marts 1975) er en fransk håndboldmålmand.

Fra 2003 til 2007 spillede hun for danske Viborg HK. I sæsonen 2007/2008 spiller hun for Ikast/Bording EH. 

For denne klub har hun bl.a. vundet DM guld i 2004 og 2006 samt EHF Cup i 2004 og Champions League 2006.

Hun har tidligere spillet for Gagny 93 Paris og E.S. Besancon, med hvilke klubber hun har vundet tre franske mesterskaber og tre pokalmesterskaber.

Hun blev i 2003, kåret som verdens bedste for Frankrig.

Ekstern henvisning
Valerie Nicolas' egen hjemmeside  (på fransk)
 

Håndboldspillere fra Frankrig
Håndboldspillere fra Ikast-Brande Elite Håndbold
Håndboldspillere fra Viborg HK
Erik Arvidsson Trolle

Erik Arvidsson Trolle (født ca. 1460, død 1529 eller 1530) var svensk kirkemand, lagmand, rigsråd 1487 og svensk rigsforstander 1512, søn af Arvid Trolle.

Han sadlede om fra sin kirkelige karriere og blev rigsråd i 1487. I begyndelsen sympatiserede han med kong Hans, men efter hans fald med rigsforstanderen Svante Nilsson (Sture). Rådet valgte Erik Trolle til rigsforstander i 1512, men valget blev ændret af Sten Sture (den yngre). Erik Trolle deltog derefter ikke aktivt i rigspolitikken men blev lagmand i Närke og Uppland.

Han flygtede til Danmark efter oprøret mod Christian 2. 1521.

Børn 
 Gustav Trolle, ærkebiskop.

Se også 
 Slægten Trolle

 

Regenter fra Sverige
Erik Arvidsson
Svenskere i 1400-tallet
Svenskere i 1500-tallet
Pyrolyse

Pyrolyse (græsk pyr "ild" og lysis "spalte") er en kemisk spaltning af et materiale ved hjælp af varme, uden tilførsel af ilt. 

Pyrolyse forekommer bl.a. i forbindelse med madlavning inde i emner, der ristes eller steges.

Trækul produceres ved en kontrolleret forbrænding, hvor træ tilføres varme uden ilttilførsel, hvorved træet omdannes til trækul ved pyrolyse.

Se også 
 Ild
 Kaffe
 Olieskifer
 Trætjære
 Pyrolyseværket
Shu-bi-dua (album)

Shu-bi-dua er navnet på Shu-bi-duas første album, som udkom på LP i 1974 og senere blev genudgivet på CD i 1990. Albummet blev på ny genudgivet i remasteret version på CD, LP og som download i 2010 under navnet "Deluxe udgave".

Albummet blev det eneste, hvor Paul Meyendorff medvirkede, idet han forlod gruppen efter indspilningerne. Han blev erstattet af Claus Asmussen, der var tekniker på Shu-Bi-Dua.

Albummet solgte sølv i Danmark og havde i 1981 solgt 87.000 eksemplarer, mens det i 1998 havde solgt over 114.000 eksemplarer.

Spor 

Spor 15-18 er bonusnumre, som kun findes på de remastered cd- og downloadudgaver fra 2010, og spor 19 findes kun hos enkelte downloadforretninger.

Alle titler og sporlængder er taget fra 2010-downloadudgaverne.

Originalsange 
 Originalen til "Lulu rocken går" er "Johnny B. Goode" (Berry / Shu-bi-dua).
 Originalen til "Karbad baby" er "Heartbreak Hotel".
 Originalen til "Står på en alpetop" er "Standing on a mountain top" (Seals / Shu-bi-dua).
 Originalen til "Kylling med soft ice" er "Killing Me Softly with His Song" (Gimbel-Fox / Shu-bi-dua).
 Originalen til "Generatorbouillon" er "Revival" (Allman Bros. / Shu-bi-dua).
 Originalen til "Brutale løg" er "I got Stung" (Schroeder & Hill /Shu-bi-dua).
 Originalen til "Fed rock" er "Jailhouse Rock" (Leiber-Stoller / Shu-bi-dua). Taktslagene passer dog ikke helt til "Jailhouse Rock".
 Originalen til "Stærk tobak" er "Twist and shout" (Russel-Medley / Shu-bi-dua).
 Originalen til "Laila" er "Destiny" (Feliciano / Shu-bi-dua).
 Originalen til "Rap jul" er "White Christmas" (Berlin / Shu-bi-dua).

Hvis intet andet er angivet, er tekst og musik af Shu-bi-dua.

Referencer

Litteratur

Eksterne henvisninger 
 Bundesen og Hardinger fortæller om 1'eren.
 

Shu-bi-dua 01
Shu-bi-dua 01
Shu-bi-dua 01
Ruslands præsident

Den Russiske Føderations præsident () er Ruslands statsoverhoved og landets højeste embedsmand. Præsidenten er øverstbefalende, men regnes ikke som medlem af Ruslands regering, som er ledet af den russiske premierminister. Den udøvende magt er delt mellem præsidenten og premierministeren.

Præsidenter 

Lister over præsidenter
 
 præsidenter
Eastern Time Zone

Eastern Time Zone (ET) er en tidszone i visse dele af nord, syd og mellem-amerika og visse canadiske provinser. Tidszonen er fem timer bagud i forhold til Universal Time, Coordinated (UTC-5). Tidzonerne for normaltid og sommertid benævnes henholdsvis Eastern Standard Time (EST) og Eastern Daylight Time (EDT).

 Eastern Standard Time (EST) er den tidzone der benyttes som normaltid og er normaltid for zonen (UTC-5).

 Eastern Daylight Time (EDT) er sommertidszonen for området og afviger med en time (UTC-4).

I USA sker skiftene mellem sommer og normaltid den 2. søndag i marts og første søndag i november, men på forskellige klokkeslæt. Dette er i modsætning til Europa der skifter på samme klokkeslæt kl. 01.00 UTC.

Amerikanske stater i Eastern Time Zone 
 
 
 
  – Sydlige/østlige dele
 Undtagen Bay, Calhoun, Escambia, Holmes, Jackson, Okaloosa, Santa Rosa, Walton and Washington counties og nordlige Gulf lande
 
  – undtagen disse nordvestlige amter nær Chicago:
 Lake, Porter, La Porte, Newton, Jasper, Starke
 og disse nordvestlige amter i Indiana nær Evansville:
 Knox, Daviess, Gibson, Pike, Dubois, Posey, Vanderburgh, Warrick, Perry
  – Østlige dele
 Amterne Anderson, Bath, Bell, Boone, Bourbon, Boyd, Boyle, Bracken, Breathitt, Bullitt, Campbell, Carroll, Carter, Casey, Clark, Clay, Elliott, Estill, Fayette, Fleming, Floyd, :Franklin, Gallatin, Garrard, Grant, Greenup, Hancock, Hansock, Hardin, Harlan, Harrison, Henry, Jackson, Jefferson, Jessamine, Johnson, Kenton, Knott, Knox, Larue, Laurel, Lawrence, :Lee, Leslie, Letcher, Lewis, Lincoln, Madison, Magoffin, Marion, Martin, Mason, McCreary, Meade, Menifee, Mercer, Montgomery, Morgan, Nelson, Nicholas, Oldham, Owen, Owsley, :Pendleton, Perry, Pike, Powell, Pulaski, Robertson, Rockcastle, Rowan, Scott, Shelby, Spencer, Taylor, Trimble, Washington, Wayne, Whitley, Wolfe og Woodford
 
 
 
  – undtagen disse vestlige amter:
 Dickinson, Gogebic, Iron, og Menominee 
 
 
 
 
 
 
 
  – Østlige amter:
 Anderson, Blount, Bradley, Campbell, Carter, Claiborne, Cocke, Grainger, Greene, Hamblen, Hamilton, Hancock, Hawkins, Jefferson, Johnson, Knox, Loudon, McMinn, Meigs, Monroe, :Morgan, Polk, Rhea, Roane, Scott, Sevier, Sullivan, Unicoi, Union, og Washington''

Se også 
 Tidszone
 Sommertid
 Normaltid

Eksterne kilder og henvisninger 

 http://www.statoids.com/tus.html 
 http://www.time.gov/  (.gov)

Tidszoner
Jeg gik mig over sø og land

Jeg gik mig over sø og land er en børnesang hvor forfatter og komponist er ukendt. Den er meget populær blandt børnehavebørn som sangleg.
Sangen lyder som følgende:

Jeg gik mig over sø og land,der mødte jeg en gammel mand.
Han sagde så og spurgte så:"Og hvor har du så hjemme?"
"Jeg har hjemme i trampeland,trampeland, trampeland,
alle de som trampe kan,de har hjemme i trampeland."''

Børnene går rundt i en cirkel med hinanden i hænderne og tramper på omkvædet. De kan så efterfølgende komme til hoppeland, hinkeland, kysseland, danseland, snakkeland, vinkeland osv.

Børnesangen har lånt navn til Lise Nørgaards samling af rejseskildringer fra 1988 af samme navn.

Referencer 

Børnesange
Sanglege
Antigone (Sofokles)

Antigone (græsk: Ἀντιγόνη) er en tragedie skrevet før 441 f.Kr. af Sofokles. Den er kronologisk set det 3. ud af De Tre Thebiske Stykker. 

Den handler om striden mellem Kong Kreon og Antigone, et af Ødipus' børn. Efter Ødipus' død tager hans søn Eteokles magten over Theben og forviser sin bror Polyneikes. Denne vender tilbage med en hær for at styrte Eteokles, og brødrene tager livet af hinanden i kamp. Deres onkel, Kreon, bliver den nye konge og forbyder, at forræderen Polyneikes begraves (Grækerne troede på, at man ikke kunne fortsætte til Hades, med mindre man var blevet begravet). Her starter tragedien om Antigone, der går imod kongens lov for at følge en højere lov. Guderne siger nemlig, at de døde skal begraves. Tragedien ender, som ofte i de græske dramaer, med død og ulykke på alle sider.

Franskmanden Jean Anouilh skrev i 1942 under Frankrigs besættelse en ny version af Antigone.

Antikke græske skuespil